Ματθαίος Στιούαρτ, 4ος κόμης του Λέννοξ

Σύγκρουση με τον Άρραν

Τον Μάρτιο του 1453 ο Λέννοξ έφτασε στο οχυρό του στο κάστρο του Νταμπάρτον με δυο πλοία, μετέβη στο Εδιμβούργο αλλά αρνήθηκε να αναγνωρίσει τα κληρονομικά δικαιώματα του Άρραν και την αντιβασιλεία του. Ο Άρραν επιδίωξε συμμαχία με την Αγγλία και υπέγραψε στις 1 Ιουλίου 1453 την "Συνθήκη του Γκρίνουϊτς" με την οποία η βασίλισσα της Σκωτίας Μαρία θα παντρευόταν τον Άγγλο πρίγκιπα Εδουάρδο γιο και διάδοχο του Ερρίκου Η΄ της Αγγλίας. Ο Άρραν άρχισε να οχυρώνει τα ανάκτορα του Λινλιθγκόου στα οποία ζούσε η Μαρία μαζί με την μητέρα της Μαρία του Γκιζ. Οι οπαδοί του Λέννοξ και του καρδιναλίου Μπήτον άρχισαν την πολιορκία αλλά αναγκάστηκαν να αποχωρήσουν λόγω της έλλειψης πυροβολικού. Οι απεσταλμένοι τους συναντήθηκαν με τους άντρες του Άρραν και έκλεισαν συμφωνία με την οποία ο Άρραν θα ήταν αντιβασιλιάς και η μικρή βασίλισσα θα μεταφερθεί στο κάστρο του Στέρλινγκ, ο Λέννοξ την συνόδευσε στις 26 Ιουλίου 1543. Ο Λέννοξ ήρθε στην Σκωτία με την προοπτική ενός γάμου με την χήρα Μαρία του Γκιζ αλλά βρήκε την ευκαιρία να παντρευτεί με την Λαίδη Μαργαρίτα Ντάγκλας. Όταν δέχτηκε χρήματα και πυροβολικό από τους Άγγλους η Μαρία του Γκιζ έκανε νέα πρόταση γάμου για την κόρη της Μαρία με τον Γάλλο δελφίνο Φραγκίσκο. Το Κοινοβούλιο της Σκωτίας απέρριψε την "Συνθήκη του Γκρίνουϊτς" και ο Λέννοξ άλλαξε την υποστήριξη του και βοήθησε τις στρατιωτικές προσπάθειες του Ερρίκου Η΄.
Το καλοκαίρι του 1544 ο Λέννοξ λεηλάτησε την Άρραν και έγινε κύριους του νησιού Μπιουτ και του κάστρου του Ρόθεσει με την υποστήριξη 80 πλοίων και 800 ανδρών του Ερρίκου Η΄. Στην μάχη του Γκλάσγκοου Μουιρ κατάφερε την οπισθοχώρηση των εχθρικών δυνάμεων και κατέλαβε τα κανόνια τους. Η μάχη όμως δεν ήταν τελικά ευνοϊκή για την αντιβασιλεία του Άρραν, υπήρχαν 300 νεκροί και από τις δυο πλευρές ενώ ο κόμης του Λέννοξ αναγκάστηκε να οπισθοχωρήσει στο κάστρο του Ντάνμπαρτον. Μετά από συνεννόηση με τους Άγγλους αξιωματούχους ο Λέννοξ επιτέθηκε στο κάστρο του Ντουνούν, έκαψε το γειτονικό χωριό και την εκκλησία, στην συνέχεια λεηλάτησε το μεγαλύτερο τμήμα του Κιντίρ αλλά απέτυχε να κερδίσει το Ντάνμπαρτον. Ο Λέννοξ οπισθοχώρησε στα πλοία του και στις 28 Μαΐου 1544 δραπέτευσε για την Αγγλία.
Ο Αγγλικός στρατός έφτασε στο Εδιμβούργο από τα δυτικά λίγο πριν την μάχη του Πίνκι Κλέγκ, την ίδια στιγμή στις 8 Σεπτεμβρίου 1547 έγινε επίθεση 5000 ανδρών υπό την ηγεσία του Τόμας Ουάρτον και του κόμη του Λέννοξ, κατέλαβαν το Κάστλεμιλκ και έκαψαν το Άνναν.

Τελευταία χρόνια και δολοφονία

Τον Αύγουστο του 1548 ο Λέννοξ έκανε τέσσερις συμφωνίες με την Μαρία του Γκιζ για να δώσει την συγκατάθεση του στον γάμο της κόρης της Μαρίας με τον Φραγκίσκο Β΄ της Γαλλίας. Οι συμφωνίες ήταν : ο ίδιος και οι οπαδοί του θα διατηρούσαν την Καθολική πίστη στην Σκωτία, θα διατηρούσαν την "Παλαιά Συμμαχία", η Γκιζ θα ήταν κηδεμόνας της Μαρίας και θα τιμωρούσε όλους όσους υποστήριζαν τον βασιλιά της Αγγλίας.
Ο Λέννοξ επέστρεψε στην Σκωτία με την προτροπή της Ελισάβετ Α΄ της Αγγλίας στις διαπραγματεύσεων με την βασίλισσα της Σκωτίας Μαρία (1564). Έγινε αμέσως λόρδος στην Γλασκώβη την ισχυρότερη περιοχή και τακτοποίησε τον γάμο του μεγαλύτερου γιου του Ντάρνλεϊ με την χήρα βασίλισσα Μαρία. Οι προθέσεις της Ελισάβετ παραμένουν αδιευκρίνιστες, η βασίλισσα της Αγγλίας ακούγεται ότι δυσαρεστήθηκε έντονα με τον γάμο και κράτησε την σύζυγο του Λέννοξ Μαργαρίτα αιχμάλωτη στον Πύργο του Λονδίνου. Τον Αύγουστο του 1565 ο Γουίλιαμ Σέσιλ άκουσε τα νέα ότι η άσχημη συμπεριφορά του γιου του Ντάρνλεϊ ήταν αιτία να εκδιωχθεί η οικογένεια του από την αυλή της Σκωτίας.
Μετά τον φόνο του γιου του Ντάρνλεϊ ήταν πρωταγωνιστής στις έρευνες να βρεθούν και να τιμωρηθούν οι δολοφόνοι, με την εισήγηση του πέρασαν από δίκη η νύφη του Μαρία και ο ερωμένος της κόμης του Μπόθγουελ που ήταν οι βασικότεροι ύποπτοι. Ο κόμης του Λέννοξ έγινε αντιβασιλιάς για λογαριασμό του εγγονού του Ιακώβου ΣΤ΄ της Σκωτίας (1570) αλλά η βασίλισσα Ελισάβετ του κήρυξε τον πόλεμο. Την επόμενη χρονιά δολοφονήθηκε στις 4 Σεπτεμβρίου 1571 στο Στέρλινγκ σε μια επιδρομή της βασίλισσας υπό την ηγεσία του κόμη του Χάντλι Κλόντ Χάμιλτον. Οι πρώτες αναφορές ήταν ότι σκοτώθηκε από δικούς του οπαδούς αλλά στην συνέχεια ο Γουίλιαμ Κιρκάλντι ανέφερε ότι ο δολοφόνος ανήκε στους οπαδούς της βασίλισσας και λεγόταν Ντέιβιντ Μποχινάντ.